Η **Βίλμα Σάλας Ρόζελ** (ισπανικά: Wilma Salas Rosell, 9 Μαρτίου 1991, Σαντιάγο ντε Κούβα) είναι Κουβανή διεθνής πετοσφαιρίστρια, που αγωνίζεται στη θέση της ακραίας.  

Συμμετείχε με την Εθνική ομάδα της Κούβας στο Παγκόσμιο Πρωτάθλημα Βόλεϊ Γυναικών το 2010 στην Ιαπωνία.

Καριέρα
-------

Η καριέρα της Βίλμα Σάλας ξεκίνησε σε ηλικία 16 ετών στο κουβανικό πρωτάθλημα, παίζοντας στην τοπική ομάδα του Σαντιάγο ντε Κούβα, όπου παρέμεινε μέχρι το 2012. Μετά από δύο χρόνια εκτός αγωνιστικής δράσης, επέστρεψε στα γήπεδα την περίοδο 2014-15 στην Σούπερ Λιγκ του Αζερμπαϊτζάν, όταν υπέγραψε το πρώτο της επαγγελματικό συμβόλαιο με την Ραμπίτα Μπακού, κερδίζοντας μαζί της το πρωτάθλημα. Έλαβε επίσης την τοπική αθλητική εθνικότητα, και έγινε επίσης γνωστή ως Βίλμα Ασιλανόβα. Την επόμενη περίοδο μετακόμισε στην Τουρκία, όπου υπερασπίστηκε τα χρώματα του Τσανάκκαλε, στην Τουρκική Λίγκα, παραμένοντας εκεί και την περίοδο 2016-17, παίζοντας με τη φανέλα της Χάλκμπανκ Άγκυρας.

Για την περίοδο 2018-19, η Βίλμα Σάλας έπαιξε για την Κρούνεο Γκράντα, στο ιταλικό πρωτάθλημα. Στη συνέχεια μετακόμισε στις Φιλιππίνες εώς το τέλος της περιόδου, όπου έπαιξε στο εγχώριο πρωτάθλημα με τους ΠέτροΓκαζ Έιντζελς. Την επόμενη περίοδο μετακόμισε στην πολωνική Χέμικ Πολίτσε, κερδίζοντας ένα Σούπερ Καπ, δύο Κύπελλα Πολωνίας και δύο τίτλους πρωταθλήματος, αν και δεν έπαιξε στο μεγαλύτερο μέρος της περιόδου 2020-21 λόγω σοβαρού τραυματισμού στο γόνατο στην αρχή του πρωταθλήματος.

Την περίοδο 2021-22 η Σάλας επέστρεψε στα γήπεδα και πιο συγκεκριμένα στην Βόλεϊ Λιγκ γυναικών για τον Ολυμπιακό Πειραιώς, στον οποίο παρέμεινε δύο χρόνια, και από τον Μάιο του 2023 συνέχισε την καριέρα της στη νεοφώτιστη στο Πρωτάθλημα Τουρκίας Μπεσίκτας Κωνσταντινούπολης.

Διεθνής καριέρα
---------------

Το 2008 η Βίλμα Σάλας έκανε το ντεμπούτο της στην εθνική ομάδα της Κούβας, με την οποία ένα χρόνο αργότερα έγινε η πρωταγωνίστρια των προκριματικών του παγκοσμίου πρωταθλήματος 2010, αποκτώντας πρόσβαση στο παγκόσμιο πρωτάθλημα και βραβεύτηκε ως η καλύτερος επιθετικός και η καλύτερος διακομίστρια του τουρνουά. Αργότερα την ίδια χρονιά, κέρδισε το χάλκινο μετάλλιο στο Βορειοαμερικανικό Πρωτάθλημα του 2009 και το 2011 κέρδισε το ασημένιο μετάλλιο στους Παναμερικανικούς Αγώνες. Το 2012 φόρεσε για τελευταία φορά τη φανέλα της εθνικής ομάδας, κατακτώντας ξανά το χάλκινο μετάλλιο, αυτή τη φορά στο Παναμερικανικό Κύπελλο.

Αθλητικά επιτεύγματα
--------------------

### Εθνική ομάδα

* **2010** Montreux Volley Masters
* **2011**Montreux Volley Masters
* **2011**Παναμερικανικοί Αγώνες
* **2012**Παναμερικανικό Κύπελλο

### Σύλλογοι

#### Διεθνείς διοργανώσεις

* **2015** Κύπελλο CEV γυναικών, με τη Ραμπίτα Μπακού
* **2016** BVA Cup με την Çanakkale Belediyespor

#### Εθνικά πρωταθλήματα

* **2009/2010**Πρωτάθλημα Κούβας, με την Σαντιάγο ντε Κούβα
* **2010/2011**Πρωτάθλημα Κούβας, με την Σαντιάγκο ντε Κούβα
* **2014/2015**Πρωτάθλημα Αζερμπαϊτζάν, με τη Ραμπίτα Μπακού
* **2019/2020**Πρωτάθλημα Πολωνίας, με την Τσεμίκ Πολίς
* **2020/2021**Πρωτάθλημα Πολωνίας, με την Τσεμίκ Πολίς

#### Εθνικά τρόπαια

* **2019**Σούπερ Καπ Πολωνίας, με την Τσεμίκ Πολίς
* **2020**<Σούπερ Καπ Πολωνίας, με την Τσεμίκ Πολίς
* **2019/2020**Κύπελλο Πολωνίας, με την Τσεμίκ Πολίς
* **2020/2021**Κύπελλο Πολωνίας, με την Τσεμίκ Πολίς

Ατομικές διακρίσεις
-------------------

* *2019 Φιλιππίνες -"Καλύτερη ξένη παίκτρια"*
* 2022-23: Πρωτάθλημα Ελλάδας: Πολυτιμότερη Παίκτρια (MVP) 14ης αγωνιστικής ημέρας

Παραπομπές
----------

1. ↑  Με την Κουβανή Βίλμα Σάλας στα άκρα ο Ολυμπιακός www.sport24.gr Αρχειοθετήθηκε 2022-07-22 στο Wayback Machine.
2. ↑  Ολυμπιακός βόλεϊ γυναικών: Σάλας και τη νέα περίοδο στα ερυθρόλευκα www.sport24.gr Αρχειοθετήθηκε 2022-06-08 στο Wayback Machine.
3. ↑  H Βίλμα Σάλας στο πρωτάθλημα Τουρκίας www.sportal.gr Αρχειοθετήθηκε 2023-11-17 στο Wayback Machine.
4. ↑  Πολυτιμότερη Παίκτρια (MVP) 14ης αγωνιστικής 2022-23 www.volleyball.gr Αρχειοθετήθηκε 2023-05-02 στο Wayback Machine.

Εξωτερικοί σύνδεσμοι
--------------------

* Βίλμα Σάλας: Παρουσίαση - Ατομκά στοιχεία - Ομάδες - Διακρίσεις women.volleybox.net
* Προφίλ στο www.fivb.org
* Η ομάδα του Ολυμπιακού 2021-22 στο cev.eu
* Η Βίλμα Σάλας στον Ολυμπιακό Πειραιώς στο www.athina984.gr
* Ο Sslas στο CEV Champions League στο cev.eu